
AVIZ

asupra proiectului de Lege pentru completarea Ordonanţei Guvernului nr. 39/2005 privind cinematografia
Cu adresa nr.17 din data de 1 februarie 2011, Biroul Permanent conform art. 95 din Regulamentul Camerei Deputaţilor, republicat, a sesizat, spre dezbatere şi avizare , Comisia pentru buget, finanţe şi bănci cu proiectul de Lege pentru completarea Ordonanţei Guvernului nr. 39/2005 privind cinematografia, Camera Deputaţilor fiind Cameră decizională.

In urma examinării proiectului de Lege pentru completarea Ordonanţei Guvernului nr. 39/2005 privind cinematografia, în şedinţa din data de 23.02.2011, Comisia, cu majoritate de voturi, a hotărât  avizarea negativă deoarece finanţarea Fondului cinematografic este deja reglementat prin art. 13 alin. (3) din Legea nr. 246/2010 pentru aprobarea Ordonanţei de urgenţă a Guvernului nr.77/2009 privind organizarea şi exploatarea jocurilor de noroc. Acest articol prevede că: „Taxele percepute pentru obţinerea licenţei de organizare a jocurilor de noroc şi a autorizaţiei de exploatare a jocurilor de noroc constituie venit la bugetul de stat. Un procent de 5% din aceste taxe se alocă anual prin legea bugetului de stat astfel: 1,5% la Fondul cinematografic şi 3,5% pentru Programul naţional de restaurare a monumentelor istorice. Sumele se virează lunar din buget la nivelul încasărilor.”

